15 मई क्रिकेट के इतिहास का सबसे गहन और काला दिन ही कहा जाएगा जब पुलिस के इस आॅपरेशन में राजस्थान राॅयल्स के तीनों खिलाडि़यों को धर दबोचा गया और उनसे मिले राज में जो कुबूलनामा हुआ वह न सिर्फ क्रिकेट के प्रति नफरत पैदा करता है बल्कि इस खेल को भी बेहद शर्मिन्दगी के साथ प्रस्तुत करता है। तथ्य और आकड़े कुछ भी हों लेकिन आइपीएल 6 स्पाॅट फिक्सिंग मामले ने क्रिकेट के भीतर के खेल को बेपर्दा कर दिया। पुलिस सूत्रों के अनुसार इसमें बाॅलीवुड के कई बड़ी हस्तियां भी शामिल हंै। एक अनुमान के अनुसार अकेले गुजरात के सौराष्ट्र से ही करीब 3 हजार करोड़ का साप्ताहिक आवागमन सटोरिये किया करते थे। दिल्ली पुलिस की स्पेशल सेल ने श्रीसंत, जीजू और चन्द्रेश पटेल उर्फ जुपिटर से जो जानकारियां हासिल कीं और होटलों के सीसीटीवी फुटेज से जो साक्ष्य मिले वो बेहद चैंकाने वाले हैं। इस आंधी में नये खिलाड़ी शामिल मिले, साथ ही बीसीसीआई अध्यक्ष श्रीनिवास के दामाद गुरनाथ मयप्पन और चेन्नई सुपर किंग्स के कप्तान धौनी की पत्नी साक्षी भी इसकी आंच से बच नहीं पायी। सम्भव है कि साक्षी से भी पुलिस पूछताछ करे जबकि मयप्पन को गिरफ्तार कर लिया गया है। हालांकि इस मामले में गिरफ्तारी होने पर साक्षी ने ट्वीट किया, ”कुछ तो लोग कहंेगे, लोगों का काम हैं कहना।“